**ÖSSZEFOGLALÁS A PROJEKTRŐL**

Támogatási szerződés száma: TOP-2.1.3-15-BK1-2016-00016

Kedvezményezett: **Vaskút Nagyközségi Önkormányzat**

A TOP-2.1.3-15-BK1-2016-00016 azonosító számú, “Vaskút belterületi vízrendezés I. ütem” pályázati konstrukció keretében a Petőfi Sándor, Pozsonyi és Kraul Antal utcában csatorna kiépítésére kerül sor.

Projekt teljes költsége: 100.000.000.- Ft

Támogatás mértéke: 100%

A Petőfi Sándor és Pozsonyi utcába betervezésre kerülő N/40/30-as elem vízszállítása 2 %0-es lejtés esetén 169 l/sec a 40-as átereszek vízszállítása 2 %0 esetén: 118,96 l/sec, azaz a mértezés alapján megfelelő.

A Kraul Antal utcában meglévő 60-as beton csatorna 2,5%0 esetén 388 l/s képes elszállítani, azaz megfelelő.

A csapadékvíz csatornák a belterületen burkoltan kerülnek megtervezésre, kivéve a befogadó előtti csatornaszakaszt a kapubejárókban a jelenlegi áteresz szélességek beépítésével. A jelenlegi adottságokat figyelembe véve a kisebb utcaszélességű utcákban kétoldali vízelvezetés terveztünk.

A csapadékcsatorna kialakításánál a tervezett útburkolat és járdaburkolatok magassági adatait vesszük alapul.

**K öblözet:**

K-1-0-0: a csatorna a Kraul Antal utcai önkormányzati kezelésű befogadó csatornától kezdődik egy földmedrű szakasszal, majd a meglévő és megmaradó zárt 60-as beton csatornával víznyelők megépítésével halad a Kraul Antal utca páros oldalán, majd a Petőfi Sándor utcai vizeket vezeti el a Templom tértől a páros oldali 80-as házszámig valamint a páratlan oldali 87-es házszámig.

Az öblözet teljes felülete: 9,6 ha.

A méretezés alapján az elvezetendő csapadékvíz mennyisége (mederbeni tározást is figyelembe véve): 66,88 l/sec.

A Kraul Antal utcai befogadó csatornát összesen 66,88 l/sec terheli.

**P öblözet:**

P-1-0-0: a csatorna a Kossuth Lajos utcai nagyszelvényű földmedrű önkormányzati kezelésű befogadó csatornától kezdődik, majd a Petőfi Sándor utcai vizeket vezeti el a páratlan oldalon a 39-es számú háztól a 85-ös számú házig, míg a páros oldalon a 34-es házszámtól 78-as házszámig.

Az öblözet teljes felülete: 5,78 ha.

A méretezés alapján az elvezetendő csapadékvíz mennyisége (mederbeni tározást is figyelembe véve): 57,87 l/sec.

A Kossuth Lajos utcai befogadó csatornát összesen 57,87 l/sec terheli.

Az I. ütemben mindösszesen 2 318 fm csatorna szakasz kerülne kiépítésre valamint a Kraul Antal utcában a meglévő zárt szelvényű csatornarendszeren rekonstrukciót kell elvégezni 10 db akna rekonstrukciójával.

A fent bemutatott műszaki tartalom alapján szükséges az árkokat átalakítani, átereszeket beépíteni, megfelelő lejtésbe helyezni.